Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 875

7. BESZERZÉS M.058. A vezetõség mûködtessen olyan beszerzési rendszert, amely biztosítja, hogy a beszerzett termékek és szolgáltatások, beleértve a kereskedelmi fokozatúakat is, megfelelnek az elõírt követelményeknek, és az elvárt módon mûködnek. A rendszer követelje meg, hogy a beszerzési dokumentumok tartalmazzák az elfogadási kritériumokat, és alkalmazható mûszaki és adminisztratív követelményeket hozzanak létre. A mûszaki és adminisztratív követelmények lehetnek specifikációk, szabályzatok, szabványok, vizsgálati és ellenõrzési követelmények. M.059. A beszerzési rendszernek legyen része a lehetséges szállítók elõzetes értékelése, ami biztosítja, hogy csak alkalmasnak minõsített szállítókat választanak és alkalmaznak. A szállítók teljesítését – beleértve az alvállalkozókét is, ha szükséges – rendszeresen értékeljék a folyamatosan megfelelõ termékek és szolgáltatások biztosítása érdekében. M.060. A beszerzési rendszer adjon módszereket a termékek és szolgáltatások átvételére. Ilyen lehet a gyártási folyamatszabályozási adatok ellenõrzése, a beszerzési források jóváhagyása, átvételi ellenõrzés, szerelés elõtti és utáni ellenõrzés és a megfelelõség tanúsítása. A beszerzési dokumentációban elõ lehet írni a módszerek bármelyikét vagy azok kombinációját, esetenként más elfogadott módszereket is. M.061. A beszerzett termékek és folyamatok minõségét a veszélyesség mértékét, a beszállítás gyakoriságát és mennyiségét figyelembe véve, és azoknak megfelelõ mélységben kell igazolni. A termék vagy szolgáltatás használata elõtt valamennyi elõírást, ellenõrzési és vizsgálati feltételt teljesíteni kell. A minõségi problémák kezelésére a felelõsségeket és a hatásköröket a termék beszerelését vagy használatát megelõzõen meg kell határozni. M.062. Az Engedélyes igényelje, hogy a beszerzés hatékonyságát az új termékek mûködésének a mûködési kritériumokkal történõ összehasonlítása útján értékeljék. A hatékonyság értékelhetõ a felhasználói csoportok adatai, a szállítói értékelések, ellenõrzési és vizsgálati eredmények és mûködési adatok elemzésével is.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes